Մալին Ակերման


== Վաղ կյանք ==
Մալին Ակերմանը ծնվել է Շվեդիայի Ստոկհոլմ քաղաքում։ Նրա մայրը՝ Պիան, աերոբիկայի ուսուցչուհի էր, իսկ ազատ ժամանակ աշխատել է որպես մոդել, հայրը՝ Մագնուսը, աշխատում էր ապահովագրական բրոքեր։ Երբ Մալինը երկու տարեկան էր, ընտանիքը տեղափոխվեց Կանադայի Տորոնտո քաղաք։ Ծնողների ամուսնալուծությունից հետո Մալինի հայրը վերադարձել է Շվեդիա, իսկ մայրը դստեր հետ մնացել է Կանադայում։ Դպրոցն ավարտելուց հետո Մալինը սովորել է Յորկսկի համալսարանում։ 17 տարեկան հասակում ընտրվել է Ford Models մոդելային գործակալությունում և մի քանի տարի աշխատել է որպես մոդել։ Այնուհետև, տեղափոխվելով Կալիֆոռնիա, սկսել է դերասանուհու կարիերան։


== Կարիերա ==
1997 թվականին Մալինը նորամուտը նշել է որպես դերասանուհի կանադական` Երկիր. Վերջին կոնֆլիկտը սերիալում, ռոբոտի դերում։ Ակերմանը կարիերայի սկզբին հայտնվել է մի քանի կանադական հեռուստաշոուներում, նախքան 2005 թվականին HBO հեռուստաալիքի «Վերադարձ» սիթքոմում Լիզա Կուդրոուի հետ իր դերը ստանալը։ Սերիալը հաջողություն ունեցավ քննադատների մոտ, բայց փակվեց մեկ մրցաշրջանից հետո, իսկ Ակերմանը հետո ստացավ «Իմ մղձավանջների աղջիկը» (2007 թվական) և «27 հարսանիք» (2008 թվական) ֆիլմերում հիմնական դերերը։
Ակերմանը հայտնվել է մի քանի հաջողակ կինոֆիլմերում, որտեղ հիմնականում երկրորդ պլանի կատակերգական դերեր է կատարել։ Նա հիմնականում կնոջ դեր է խաղացել 2009 թվականի «Հսկիչները» ֆիլմում, իսկ հետո վերադարձել է երկրորդ պլանի դերերին «Առաջարկություն», «Սիրո բանաձև ամուսնության գերիների համար» և «Ռոքը դարերի համար» կատակերգություններում։ Ակերմանը նաև երգել է The Petalstones խմբում, որի հետ հանդես է եկել Լոս Անջելեսում, այնպիսի ակումբներում, ինչպիսիք են Viper Room-ը, Whisky-ը և Roxy-ը։ Այդ փորձը նրան շատ է պետք եկել «Ռոքը դարերի համար» ֆիլմի նկարահանումների ժամանակ։
Ակերմանը 2010 թվականից նկարահանվում Է Adult Swim հեռուստատեսությունում «Մանկական հիվանդանոց» կատակերգական սերիալում։ 2012 թվականի սկզբին նա նկարահանվել Է ABC-ի անհաջող օդաչուի դերում՝ Փորշա դե Ռոսիի հետ։ Չնայած շոուն լույս չի տեսել, Ակերմանը այնքան է դուր եկել ABC ալիքին, որ ավելի ուշ նույն տարում, նրանք Ակերմանին հրավիրել են «Երրորդ կինը» սիթքոմում որպես գլխավոր դերակատար։ Օդաչույի դրվագը նկարահանվել է 2013 թվականի սկզբին, իսկ շոուի պրեմիերան կայացել է 2013 թվականի սեպտեմբերին։ Սերիալը մեկնարկից ի վեր արժանացել է քննադատների գովասանքին, սակայն վարկանիշներում հաջողություն չի ունեցել։ 2014 թվականի մայիսի 8-ին ալիքը փակեց շարքը մեկ սեզոնից հետո։


== Անձնական կյանք ==
Մալինը ծնվել է Շվեդիայում, բայց մեծացել է Կանադայում։ Նա հակասական զգացմունքներ է ունեցել այդ երկու երկրների վերաբերյալ։ Տորոնտո սթարի թերթին տված հարցազրույցում նա խոստովանել է` «Երբ ես Կանադայում եմ, ինձ շվեդ եմ զգում, իսկ Շվեդիայում՝ կանադացի։ Ես պատկանում եմ երկու երկրներին և սիրում եմ դրանք հավասարապես»։ Նա ունի միայն Շվեդիայի անձնագիր։ Մալինը տիրապետում է անգլերեն և շվեդերեն լեզուներին, ինչպես նաև ֆրանսերենին և իսպաներենին։
Ակերմանը իրեն ֆեմինիստ է համարում, քանի որ հավատում է սեռերի իրավահավասարությանը, սակայն կարծում է, որ «Մենք (կանայք) բոլորովին այլ ենք»՝ հավելելով, որ նա «ընդունում է այդ տարբերությունները»։ Նա խոստովանել է, որ դիսլեքսիա ունի, և որ նա «շատ ժամանակ» է պահանջում իր ռեպլիկները սովորելու համար։ «Ես սարսափում եմ, երբ ստիպված եմ կարդալ սցենարն ամբողջ դերասանական կազմի մոտ, քանի որ ես հաճախ եմ կակազում, և ես պետք է շատ պատրաստվեմ»,` բացատրել է նա։ Հետևաբար, նա նախընտրում է իմպրովիզացնել։
2007-2014 թվականներին Մալինը ամուսնացել է իտալացի երաժիշտ Ռոբերտո Ցինկոնեի հետ։ Նախկին ամուսիններն ունեն որդի՝ Սեբաստիան Ցինկոնեն (ծնվել է 2013 թվականի ապրիլի 16-ին)։ 2018 թվականի դեկտեմբերի 1-ից Ակերմանը երկրորդ անգամ ամուսնացել է դերասան Ջեք Դոնելիի հետ, ում հետ նա հանդիպել է իրենց հարսանիքից մոտ երկու տարի առաջ։


== Ֆիլմոգրություն ==


== Ծանոթագրություններ ==